Διερεύνηση της ήπιας γνωστικής διαταραχής και συσχέτισή της με τη μικροαγγειοπάθεια σε ασθενείς με Αρτηριακή Υπέρταση
Creators: name: Μαστρογιάννης, Κωνσταντίνος Σεραφείμ
Publisher: name: Aristotle University of Thessaloniki
Year: 2021
Subjects: Αρτηριακή Υπέρταση
Ήπια έκπτωση γνωστικής λειτουργίας
Μικροαγγειοπάθεια
Hypertension
Mild Cognitive Impairment
Microangiopathy

description: ΣΚΟΠΟΣ: Έχει φανεί, από διάφορες μελέτες ότι υπάρχει συσχέτιση μεταξύ της παρουσίας υπέρτασης στην πρώιμη μεσήλικη ζωή και της έκπτωσης της γνωστικής λειτουργίας προϊούσης της ηλικίας στους ηλικιωμένους ασθενείς. Σκοπός της μελέτης ήταν η διερεύνηση της παρουσίας ήπιας γνωστικής διαταραχής σε νεοδιαγνωσθέντες ασθενείς με ιδιοπαθή υπέρταση (ΑΥ) συγκριτικά με υγιείς νορμοτασικούς εθελοντές (NTs) καθώς και η συσχέτιση «Ήπιας Γνωστικής Διαταραχής»(Mild Cognitive Impairment – MCI) με διάφορες παραμέτρους της δραστικότητας της δερματικής μικροκυκλοφορίας που εκτιμήθηκαν με την εφαρμογή της μεθόδου Laser Speckle Contrast Imaging. ΥΛΙΚΑ ΚΑΙ ΜΕΘΟΔΟΙ: Στη μελέτη εντάχθηκαν ασθενείς με ΑΥ που δεν ελάμβαναν αγωγή (untreated hypertensives, UHTs) οι οποίοι, ωστόσο, δεν παρουσίαζαν εγκατεστημένη καρδιαγγειακή νόσο, σακχαρώδη διαβήτη ούτε είχαν εμφανίσει αγγειακό εγκεφαλικό επεισόδιο τους προηγούμενους έξι μήνες από τη συμμετοχή τους στη μελέτη. Η διάγνωση της ΑΥ έγινε με τις τιμές αρτηριακής πίεσης ιατρείου και την 24ωρη καταγραφή της αρτηριακής πίεσης, σύμφωνα με τις κατευθυντήριες οδηγίες. Για τη διάγνωση της ήπιας γνωστικής διαταραχής (Mild Cognitive Impairment-MCI) χρησιμοποιήθηκε το τεστ Montreal Cognitive assessment (MoCA) (score ≤26). Η δερματική μικροαγγειακή λειτουργία εκτιμήθηκε με τη μέθοδο LSCI σε συνδυασμό με πρωτόκολλο μετα-αποφρακτικής αντιδραστικής υπεραιμίας (PORH). Διερευνήθηκε η παρουσία, σε μεγαλύτερο ποσοστό, MCI σε υπερτασικούς ασθενείς σε σχέση με NTs ενώ το αποτέλεσμα εκφράστηκε ως ποσοστιαία αύξηση μεταξύ βασικής και μέγιστης άρδευσης (base to peak, %). Παράλληλα διερευνήθηκαν και τυχόν συσχετίσεις της Α.Υ. και της MCI με διάφορες παραμέτρους της δερματικής μικροκυκλοφορίας. ΑΠΟΤΕΛΕΣΜΑΤΑ: Στη μελέτη συμμετείχαν 51 άτομα (31 UHTs έναντι 20 NTs). Οι UHTs δεν παρουσίασαν ήπια γνωστική διαταραχή έναντι των NTs (p=0.441). Ωστόσο εμφάνισαν σημαντικά ελαττωμένη τη δερματική μικροαγγειακή λειτουργία έναντι των ΝΤs (211.0 ± 53.1 vs 154.0 ± 53.0 %, p&lt;0,01). Επίσης, διαπιστώθηκε σημαντική συσχέτιση ανάμεσα στο score του MoCA test και του base to peak (r=0.491, p=0.02) στους UHTs. ΣΥΜΠΕΡΑΣΜΑΤΑ: Στην μελέτη φάνηκε ότι οι UHTs δεν εμφάνισαν γνωστικές διαταραχές. Ωστόσο παρουσίασαν βλάβες στη δερματική μικροκυκλοφορία οι οποίες μάλιστα συσχετίζονται με τη γνωστική κατάστασή τους. Συνεπώς, η έγκαιρη και αποτελεσματική αντιμετώπιση των υπερτασικών ασθενών μπορεί να συμβάλλει στην πρόληψη της εμφάνισης γνωστικών διαταραχών και της επιδείνωσης της μικροαγγειοπάθειας
description: Objective: It has been demonstrated that untreated hypertension in the early midlife is strongly correlated with mild cognitive impairment (MCI) later on in the elderly. Hypertension is also associated with significant microvascular alterations in several other beds including skin. Skin microcirculation has been proposed as a model of generalized microvascular dysfunction that has been correlated to various microvascular alterations in other beds. The objective of this study was to investigate the prevalence of MCI in newly diagnosed untreated patients with essential hypertension (UHTs) compared to normotensive healthy individuals (NTs) and the association between MCI and various parameters of skin microvascular reactivity by using a novel laser technique, namely Laser Speckle Contrast Imaging (LSCI). Materials and Methods: We consecutively enrolled UHTs and NTs. All patients were free from diabetes mellitus or cardiovascular disease and hadn’t suffered any cardiovascular event during the last six months upon participation to the study. Diagnosis of hypertension was based on conventional office BP and 24h-Ambulatory Blood Pressure Measurement (24h-ABPM) criteria, according to standard guidelines. The Montreal Cognitive Assessment test (MoCA test) was used to assess cognitive function with a score ≤26 being suggestive of MCI for all participants. The LSCI technique combined with post-occlusive reactive hyperemia (PORH) protocol was used to assess skin microvascular reactivity. Skin microvascular results are expressed as percentage increase of cutaneous perfusion from baseline to peak condition (base to peak flux, %). Results: We enrolled 51 individuals including 31 UHTs and 20 NTs. The prevalence of MCI did not differ between UHTs and NTs. However, the base to peak flux was significantly lower in UHTs compared to NTs (211.0 ± 53.1 vs 154.0 ± 53.0 %, p&lt;0.01). There was also a significant positive correlation between the MoCA test score and base to peak flux in the UHTs group (r=0.491, p=0.02). Conclusion: UHTs did not present impaired cognitive status compared to NTs. However, UHTs presented impaired skin microvascular reactivity which is strongly correlated with their cognition status from the very early stages of hypertension. Early and effective treatment of essential hypertension may contribute to the prevention of MCI and the improvement of skin microvascular function in hypertensive patients